Rodno odgovorno budžetiranje (ROB) je obaveza svih budžetskih korisnika u skladu sa Zakonom o budžetskom sistemu uključujući i jedinice lokalne samouprave. ROB je, osim što je alat za postizanje rodne ravnopravnosti i alat za povećanje transparentnosti i efektivnosti upravljanja javnim finansijama. ROB podrazumeva rodnu analizu i ciljeve definisane na osnovu podataka, kao i konsultacija sa ciljnim grupama. ROB takođe podrazumeva transparentnost izdvajanja za rodnu ravnopravnost i izveštavanje javnosti i postignutim rezultatima. 

Ovim projektom nastojimo da unapredimo transparentnost primene rodno odgovornog budžetiranja u Novom Sadu, kao i informisanost i uključenost ženskih organizacija u ovaj proces. Želimo i da unapredimo saradnju civilnog društva i lokalne samouprave u oblasti rodno odgovornog budžetiranja i da doprinesemo efikasnijem sprovođenju politika rodne ravnopravnosti na nivou Grada.

**Osnovni cilj:**

Unapređeno sprovođenje i transparentnost sprovođenja politika u oblasti rodne ravnopravnosti kroz primenu rodno odgovornog budžetiranja u budžetu Grada Novog Sada za 2022. godinu.

**Specifični ciljevi:**

- Povećano učešće ženskih organizacija i grupa u kreiranju i praćenju lokalnih politika u oblasti rodne ravnopravnosti

- Povećana transparentnost izvršenja lokalnog budžeta i sprovođenja lokalnih politika

- Kreirane preporuke za primenu ROB.

**Aktivnosti:**

- Mapiranje ženskih grupa i organizacija u Gradu Novom Sadu, uključujući i one koje se bave ranjivim grupama žena

- Prikupljanje podataka i izrada izveštaja o: primeni ROB od 2016 – 2020. godine i prikupljanje podataka i izrada izveštaja o sprovođenju Lokalnog akcionog plana za rodnu ravnopravnost i finansiranju usluga za pripadnice ranjivih grupa

- Organizovanje konsultacija i diskusije sa predstavnicama ranjivih grupa žena i ženskih organizacija o prioritetima za finansiranje kao i o mogućnostima za uključivanje u kreiranje i praćenje lokalnih politika

- Motivisanje građana i građanki da učestvuju u građanskoj kampanji i informisanje građana i građanki i reformi javne uprave